Skarbakkene

Skarbakkene er et skihoppanlegg ved Molde i Møre og Romsdal. Anlegget ligger på Skaret, like over grensa til Fræna kommune, og består av seks hoppbakker med størrelse K90 (HS100), K53, K35, K25, K15 og K10. Den største av bakkene var arena for NM normalbakke i 1992 og 2007.

Bakkerekorden i K90-bakken er 104,5 meter, satt av Johan Remen Evensen i norgescupen 1. mars 2008.

Popgruppa Di Derres sang 90-metersbakken er inspirert av en hoppbakke i Molde. Det er imidlertid ikke K90-bakken i Skaret, men en mindre bakke i hoppanlegget Mølleråsen, like ved Molde sentrum.Molde kommune: Om visa "90-metersbakken"  (25. januar 2013, oppdatert 25. juli 2013, besøkt 6. mai 2014)

Historie
Moldes største og viktigste hoppbakke var lenge Moldeheibakken, der hopprennet i hovedlandsrennet (NM) 1935 ble holdt. Etter 2. verdenskrig ble Moldeheibakken for liten til større renn, og lå dessuten for langt unna selve byen. En mindre treningsbakke ble åpnet i Mølleråsen i 1947, og det anlegget er senere blitt utvidet med flere bakker. Rundt 1960 ble det foreslått å bygge en K70-bakke i Mølleråsen, og noen år senere kom forslag om å bygge storbakke på Nonsmyra i Molde, men ingen av planene ble satt ut i livet.

I stedet inngikk blant annet Molde, Fræna og Eide kommuner et samarbeid om å bygge et større hoppanlegg på Skaret. Kommunene, idrettslag og andre bidagsyterer etablerte andelslaget Skarbakkene A/L, som sto for byggingen av anlegget. 70-metersbakken i Skaret ble innviet i mars 1969, og Ingolf Mork satte den første bakkerekorden med 59,5 meter. På slutten av 1970-tallet var den største bakken blitt 80-metersbakke. Ved den siste utbyggingen er anlegget pr dd godkjent med K-punkt 90 og HS-100.

Norgesmesterskap, spesielt hopp
Menn
 Dato    Type renn 1992 Espen Bredesen Lasse Ottesen Rune Olijnyk Normalbakke Akershus
Espen BredesenØyvind BergRune OlijnykLasse Ottesen Buskerud
Ole Gunnar FidjestølHarald SørensenStein GrubenSjur Holseter Sør-Trøndelag
Magne JohansenBjørn MyrbakkenPål HansenStig Arne Erichsen Lagkonkurranse, normalbakke 2007 Anders Jacobsen Roar Ljøkelsøy Anders Bardal Normalbakke Akershus
Henning StensrudKim René Elverum SorsellBjørn Einar RomørenTom Hilde Nord-Trøndelag
Vegard SklettAndreas StjernenOle Marius IngvaldsenAnders Bardal Sør-Trøndelag
Morten SolemSteffen SætherOddvar YstgaardRoar Ljøkelsøy Lagkonkurranse, normalbakke 2014 Normalbakke Lagkonkurranse, normalbakke

Kvinner
 Dato    Type renn 2007 Anette Sagen Line Jahr — Normalbakke 2014 Normalbakke

Kilder
Skisprungschanzen-Archiv: Molde (Skarbakken)
Olav Arild Abrahamsen: M.O.I. - 100 år for idrett og friluftsliv. M.O.I. 1991. ISBN 82-90393-42-3, s. 105, 135-136, 139 (digitalisert av Nasjonalbiblioteket)
Idrettsanlegg.no: Skarbakkane K90

Kategori:Hoppbakker i Norge
Kategori:Skianlegg i Møre og Romsdal
Kategori:Byggverk i Hustadvika
Kategori:Sport i Molde
Kategori:Sport i Hustadvika